
EVELYN WEVER-CROES 


Mientras cu a lucha pa mas di 20 aña pa Aruba 
haya su Ombudsman, 


OPOSICION A VOTA CONTRA OMBUDSMAN 
PA MOTIBONAN POLITICO 


“Para un banda y mira con Aruba ta haya su Ombudsman 
riba termino hopi cortico”” 


J | 
Den e reunion publico di Parlamento diahuebs 10 di maart, a 
wordo trata e ley di Ombudsman, e Defensor di pueblo. E ley aki 
sinembargo no a pasa pasobra e no a conta cu e aprobacion di 
oposicion den Parlamento mientras cu 11 miembro di coalicion 
den Parlamento si a vota na fabor di e ley aki. "Si e ley a pasa 
lo tabata un dia di hubilo", Prome Minister Evelyn Wever-Croes 
a expresa enfatisando tambe cu asina mes nada ta bay stroba 
pa Aruba haya su Ombudsman. 


Prome Minister a indica cu e preocupacionnan cu oposicion a 
trece dilanti den e reunion tabata di indole politico. AVP a trece 


dilanti cu nan no kier e Ombudsman manera cu e ta awor. Un 
ley cu nan mes a traha y aproba unanimamente. Pero nan no 
kier e mas pasoba segun nan, nan lo mester haci'e MEP-proof. 


E ley cu AVP mes a traha ta bisa pa bo nombra un Ombudsman 
ta un proposicion cu no ta bin di MEP ni di niun politico sino di 
tres instituto halto, Raad Van Advies, Algemene Rekenkamer 
y Corte di Husticia di Aruba, Corsou y St Maarten. E tres 
institutonan hunto ta bay busca e Ombudsman, ta pasa e 
procedura y ta bin cu un proposicion y Parlamento mester 
aproba e proposicion di e tres institutonan aki. 


Prome Minister a indica cu e condicionnan aki cu AVP mes 
a propone, lo no tin espacio pa politica. E lo ta un sistema 
totalmente obhetivo. Ta Parlamento mes a bin cu e ley aki na 
2020 y aproba pa oposicion. Y nan a introduci hopi garantia 
den e ley aki cu, segun Prome Minister, no mester papia mes 
di MEP-proof of cosnan asina. 


"Mi ta lamenta e falta di madures di Fraccion di AVP, di 
MAS y di ACCION 21. Mi a spera mas especialmente di e 
Parlamentarionan hoben. Mi a spera mas di Marisol Lopez- 
Tromp y Mervin Wyatt-Ras cu no ta di awe ta bringando pa 
Ombudsman pero cu tin mas di 20 aña ta luchando pa un 
Ombudsman y awe ta vota contra. Pero nos no ta descurasha 
sino determina. Esnan cu no ta madura politicamente pa por 
maneha e pais aki, para un banda y mira con Aruba ta haya 
su Ombudsman riba termino hopi cortico", Prome Minister a 
enfatisa. 

Prome Minister Evelyn Wever-Croes: 


OPOSICION A VOTA CONTRA PA ANCRA E 
OMBUDSMAN DEN NOS CONSTITUCION 


"Ora bo curason ta puro y bo intencionnan ta den bienestar 
di pais Aruba, bo ta logra y esaki no lo bay desvia nos di 
nos meta” 


"Diahuebs 10 di maart, un dia cu a cuminsa cu hopi optimismo 
y un deseo grandi pa Aruba tambe haci lo corecto y esey ta 
pa nos tin un Ombudsman, un defensor di pueblo cu tur su 
autoridad", Prome Minister Evelyn Wever-Croes a expresa 
despues cu e ley aki no a haya aprobacion di mayoria den 
Parlamento. 


Ta di lamenta cu oposicion den Parlamento no a aproba e ley 
aki pa hinke den nos constitucion y pa e ley aki bo mester 
2/3 parti di voto. Esaki ta 14 voto. Pa motibo cu solamente 11 
Parlamentario di coalicion a vota na fabor, e ley no a pasa. 


Prome Minister a indica cu na afía 2020 a introduci e ley cu ta 
introduci e Ombudsman. E ley aki lo habri caminda pa ora un 
ciudadano ta sinti cu e no ta haya oido di departamentonan di 
gobierno of institutonan semi-publico, e por bati na porta di e 
Ombudsman. Of un ciudadano cu ta sinti cu su derechonan 
no ta wordo respeta of simplemente hende cu ta sinti cu nan 
ta wordo discrimina of trata inhustamente, tambe por bati na 
porta di e defensor di pueblo aki. 


E Ombudsman na su turno ta haci su propio investigacion, los 
di Gobierno, pasobra e Ombudsman aki no ta bira un parti di 
Gobierno. E tin cu bira un instituto halto di estado separa. A 
base di cada investigacion, e Ombudsman ta traha su conseho 
pa entrega na Gobierno. E lo indica na unda Gobierno a actua 
incorecto of corecto. 


E ley a wordo introduci cu tur e aspectonan aki regla den 
dje. Sinembargo, Prome Minister a enfatisa, pa bo duna e 
Ombudsman mas autoridad, bo tin cu ankre den bo constitucion 
pa e bira un organo independiente. E ley cu a pasa na 2020 
ta hacie un instituto di gobierno cu Parlamento ta nombra 
pero door di pone den constitucion, e ta bira completamente 
independiente mescos cu Algemene Rekenkamer, Raad Van 
Advies y Parlamento mes. 


"Awe esaki tabata nan votacion den Parlamento despues 
cu e tratamento a cuminsa aňa pasa y a wordo suspendi. 
Lamentablemente di parti di oposicion ningun a duna 


mr 

aprobacion na e ley aki cu consecuencia cu e ley no a pasa. 
Pero manera mi a bisa semper, ora bo curason ta puro y bo 
intencionnan ta den bienestar di pais Aruba, bo ta logra y esaki 
no ta bay desvia nos di nos meta. 

Nos tin e ley di 2020 di cual mester introduci algun cambio y e 
ora nos por bin cu e Ombudsman aki na Aruba y nos ta bin cu 
ne. Esey ta mi compromiso y compromiso di Gabinete Wever- 
Croes cu pais Aruba. Aruba lo haya su defensor di pueblo cu lo 
percura pa proteha e interes di esnan mas vulnerabel den nos 
pais, Prome Minister Evelyn Wever-Croes a expresa. 


Gabinete Wever - Croes]] Y 

MINISTER URSELL ARENDS 
Integridad, Naturalesa, Transporte y 
Cuido di Grandinan 

Vice Prome Minister 


| 
ICIC 
cera Parkietenbos", Minister Arends ta comenta, señalando cu 
awo lo continua pa e proximo pasonan, cual tambe ta ensera 


creacion di un "waste policy" pa Aruba, reenforsa pa sosten di 
e stakeholdersnan envolvi. 

Minister di Naturalesa Sr. Ursell Arends ta manda palabra di 
gradicimentonaturesnancuaaplicanan pitch na e Trash2Cash. 
E campaňa di Trash2Cash tabata e prome paso cu a tuma 
pa mehora e maneho di desperdicio. Cu esaki a bai na e i 
comunidad di Aruba pa encuesta persona of organisacionnan r n : Plan! Aplica Awdl 
cu tin idea pa con trata, procesa, reuza of exporta varios tipo 
di desperdicio cu nos isla ta produci. 


Cu limitacion di espacio riba un isla chikito popula, tin cu pone 
extra enfasis riba e maneho di desperdicio, pa preveni mas 
hopi posibel materialnan yega na cualkier landfill. Solamente 
cu participacion di sector priva, conhunto cu sosten di gobierno, 
por realisa cambionan structural den e maneho: for di reduccion 
di desperdicio en general, pa miho tratamento/procesamento 
di tur e materialnan cu te ainda ta yegando Parkietenbos. 


"Mi ta sigur cu hunto nos por yega na solucionnan berdadero 
pa locual ta trata maneho di desperdicio na Aruba, cu e meta pa 

Did you/know? 4 

Metals.are a finite natural resource and are highly-recyclable. 

In 2019, 188 tons of varying types of metals were received at Parkietenbos, 
and 130 tons in 2020. Aruba currently has the expertise and technology to 
separate metals and ready these for export (to be recycled and reused as 
new materials): 


TIRES > 
RUBBER 


Did you know? 

In 2019; Parkietenbos received:506 tons of tires, and in 2020 it 
received 423 tons. We.currentlý have the technology and 
expertise in Aruba to recycle tires to produce energy. 


PALLETS 5 
WOOD 


Did you know? 

In 2019, the volume of pallet wood and bas: 

was received by Parkietenbos was 15,411 torianc ond 088 tons 
2020. Although we do not have exact figurestfor'the dlumelóf 
these separately, in the short-term pallet wood can be recyclediora 
incinerated depending on the quality and treatment of the wood. 


< GARDEN 
WASTE 


f Did'you know? 

GAS - || In 2019, the volume of pallet wood and plant-based 

i waste that was received by Parkietenbos was 15,411 tons 
that come from different sources. 


If we could separate these, our garden waste could be 
shredded to produce mulch for the agricultural sector. 
Composting combined with certain types of food waste E 
could also be an opportunity to eliminate this waste 
stream to Parkietenbos. 


TRASH |J CASH 

XIOMARA MADURO 


Minister di Cultura Xiomara Maduro ta felicita tur ganador di 


FESTIVAL "UN CANTO PA ARUBA SU HIMNO 
Y BANDERA - INFANTIL, HUBENIL Y ADULTO 


E inicio di celebracion luna cultural a resulta exitoso, pabien Aruba! 


E inicio di celebracion di nos luna cultural dedica na nos Himno 
y Bandera a resulta un resulta un exito grandi. Diabierna a 
tuma luga e Concierto Cultural Nacional dirigi pa Edjean 
Semeleer y su orkesta. Un bunita concierto cu presentacion 
di nos artistanan local, masha danki na Edjean Semeleer y 
tur musico cu a haci e Concierto Cultural Nacional un exito, 
masha danki pa kere den Aruba. 


Diasabra anochi a tuma luga e di 19 edicion di Festival di 
Un Canto pa Aruba su Himno y Bandera, categoria Infantil 
y Hubenil, un bunita festival organisa pa Comision Promove 
Cultura. E resultado ta lo siguiente: Infantil - 4 pa 6 aña, 
Ganado absoluto: Au-Lainy Jansen. Infantil - 7 pa 9 aña di dos 
luga: Jaymerson Kelly. Prome luga: Ishem Howell-Brokken. 
Pa locual ta categoria Hubenil - 10 pa 12 afía, e resutado di 
dos luga: John-Maynard Wever, prome luga: Stephanie Quant. 


Angela, di dos luga: Daniella y Gabriella Boasman y prome 
luga: Gismary Linarez. 


Diadomingo anochi a tuma luga e di 25 edicion di Festival 
di Un Canto pa Aruba su Himno y Bandera Categoria Adulto 
organisa pa Fundacion Cultural di Festivalnan Folklorico. 
E resultado ta lo siguiente na tercer luga Jerwin Hernandez 
- Fuerte - Tipico Suona - Compositor Lurena Schwengle - 
Areglista Raul Piar. Na segundo luga: Mitch Almary - Hunto 
nos ta lanta bek - Tsunami - Compositor Edselyn Figaroa y 
John Freddy Tobon Montoya - Areglista Michael Odor. Ganado 
Absoluto: Ruth Gaarie & Stephanie Gravenhorst - Ora bo wak 
na shelo - Compositor John Freddy Tobon Montoya - Areglista 
Federico Martis y Igmar Maduro. 

Minister di Cultura ta expresa palabra 
di masha pabien na tur participante y 
ganadonan di e Festival 'Un Canto pa 
Aruba su Himno y Bandera' categoria 
Infantil, Hubenil y Adulto. Masha danki 
pa canta nos Pais cu tanto amor y danki 
Aruba pa boso presencia na Plaza 
Libertador Betico Croes. E feria cu 
tentnan cu cuminda crioyo, bar, boca 
dushi, artesania a wordo bon bishita | 
caminda e publico a disfruta di esaki. 


Un danki special na Minister President 
Evelyn Wever-Croes pa representa nos 
dignamente hunto cu CCDN, Fundacion 
Cultural di  Festivalnan Folklorico, 
Comision Promove Cultura. Palabra di 
agradicimento na tur sponser y persona 
cu a haci e inicio di celebracion dedica 
na nos Himno y Bandera un exito. 
Danki di curason pa laga Aruba Biba 
nos Cultura. 


Prome luga: Ou-Lainy Jansen 
7 9 AÑA 

Di dos luga: Jaymerson Kelly 
Prome luga: IShem Howell-Brokken 


10 -12 ANA 
Di dos luga: John-Maynard Wever 
Prome luga: Stephanie Quant 
12 -17 ANA 
Di tres luga: Jorienne Angela 
Di dos luga: Daniella y Gabriella Boasman 
Prome luga: Gismary Linarez 


Di tres luga: Jerwin Hernandez 
Di dos luga: Mitch Almary 
Ganado Absoluto: 
Ruth Gaarie 8 Stephanie Gravenhorst 


<= 


Minister di Cultura Xiomara Maduro 


de ta felicita tur parti ticipan na 
v AO MEE 

R DANGUI ODUBER 


10 DI MAART TA DIA MUNDIAL DI RINON 


Den conexion cu “Dia Mundial di Riñon Minister di Salud 
Publico Sr. Dangui Oduber ta dirigi atencion riba e importancia 
di tin riñonnan saludabel. Diaranson ta un dia pa sensibilisa y 
crea consientisacion riba e salud di nos riñon. E aña aki WHO 
tin como tema #kidneyhealthforall, esta “Un riñon saludabel pa 


» 


tur”. 


Minister Oduber ta recorda comunidad cu pa prome biaha den 
historia di Aruba Ministerio di Salud Publico tin un maneho di 
prevencion (“national multi-sectoral action plan for NCD's 2020- 
2030”) cu ta reconoci pa WHO y PAHO. Esaki ta e plan nacional 
di prevencion di malesanan di NCD's. Esaki ta un plan pa 
preveni malesanan manera cancer, diabetes, cardiovascular, 
stroke y respiracion cronico. Tur e malesanan aki ta pisa hopi 
riba e gastonan di AZV, por ehembel diabetes ta ocaciona cu 
bo riñon nan ta stop di funciona optimal y conscuentemente bo 


. Uzo di tabaco 
. No bebe suficiente awa diario 


E salud di nos riñon ta imortante pa regula e contenido e nivel 
di salo, exceso di awa y mantene e balance di kimico den 
nos curpa. Tambe ta importante pa haci ehercisio cu ta yuda 
mantene e nivel di stress abou. Nos riñon ta crea nos orina, 
aunke no ta un tema bunita pa papia pero esaki ta un di e 
proceso nan cu nos curpa ta saca sushi diariamente. 


Minister Dangui Oduber su vision ta pa promove un miho cuido 
medico pero tambe un miho calidad di bida pa e poblacion di 
Aruba. E plan nacional di prevencion ta esencial pa realisa 
esaki, lo bay bin cu campañanan di conscientisacion pa yuda 
nos comunidad pa hiba un bida mas sano y saludabel. 


lo mester dialysa. Un pashent 
cu ta dialysa tin un costo di 
100 mil florin anual pa AZV 
y tur e malesanan aki por a 
wordo preveni. 


Pa un riñon saludabel 
prevencion ta di suma Maro Ri SORT 
importancia pa por yuda ricibi 
e cuido medico na tempo. 
Problema cu riňon kiermen 
cu un persona su riñon no ta 
funciona pa motibo di dafio. E 
riñon ta e organo cu ta filtra 
exceso di likido y sushi den 
nos sistema y ta mantene e 
balansa den nos curpa. 


E habito cu por causa riesgo 
nan halto cu por tin como 
consecuencia pa problema di 


rifion ta: 

° Presion halto 

° Diabetes 

. Immflamacion den bo 


riñon 

R ROCCO TJON 


Ministerio di Husticia y Asuntonan Social: 


DOS MIEMBRO DI GUARDA NOS COSTA 
(GNC) A RICIBI NAN DIPLOMA DI SPANO 


Recientemente, Gobierno di Colombia, pa medio di 
nan embahada na Hulanda, a ofrece un curso di Spaño 
pa paisnan di Reino Hulandes. E curso aki tawata tin 
un duracion di 12 siman, y a conta cu participacion 
di dos miembro di Guarda Nos Costa, esta; Sharlaine 
Lucas y Roderick St. Jago. E dos miembronan a ricibi 
nan diploma di Spafio for di Universidad Pontificia 
Bolivariana - Sede Bogotá, cual ta e Universidad cu a 
ofrece e curso aki. 


TE 
EVE 


— 


Den un ambiente ameno, na Cas di Cultura, a haci 
entrega di e diplomanan. E diploma wordo entrega 
pa su excelencia embahador di Colombia pa paisnan 
di Reino Hulandes; Lic. Fernando A. Grillo-Rubiano. 
Segun Director di Guarda Nos Costa Sr. Richard 
Kramers, e curso aki ta di balor agrega pa e ekipo di 
GNC, den cuadro di mehoracion di comunicacion den 
e tereno, ora ta trata cu esnan cu, unicamente ta papia 
y compronde e idioma Spaño. 


Minister di Husticia y Asuntonan Social Sr. Rocco Tjon, 
a manda palabranan di pabien na e dos miembronan 
di GNC cu a sigui y termina e curso aki, y na mes 
momento ta contento di mira e interes cu tin pa reforsa 
aun mas e ekipo aki. 

Minister Rocco Tjon: 


A REUNI CU ASOCIACION TRABAO DI 
HUBENTUD NA ARUBA (ATHA) DEN 
CUADRO DI FONDO PA PROYECTO 
"GEN297" PA NOS HOBENNAN 


Recientemente, Minister di Husticia y Asuntonan Social 
Sr. Rocco Tjon a reuni cu directiva di Asociacion Trabao di 
Hubentud na Aruba (ATHA) den cuadro di alocacion di fondo pa 
proyecto “Gen297” pa nos hobennan. ATHA ta un organisacion 
"non-profit" cual ta basa riba trabounan boluntario y tin como 
meta pa promove "jeugdwelzijnswerk" na Aruba, den un forma 
eficiente y efectivo. Pa e motibo aki, a presenta e proyecto di 
Gen297, cu e meta pa stimula creatividad entre nos hobennan, 
den forma di un “afterschool program". 


ATHA ta consisti di miembronan di dies diferente sector cu ta 
comparti e mesun vision cu e organisacion. Cada sector ta 
traha man den man cu otro pa asina comparti conocemento 
y informacion den e entre otro e tereno social, hudicial y 
enseňansa, pa por reforsa e servicio cu ta brinda na nos 
hobennan. Mirando cu ta trata di un organisacion "non profit 
a acudi na Ministerio di Husticia y Asuntonan Social, pa apoyo 
financiero pa cu e programa di Gen297; un “afterschool 
program" inclusivo y integral pa asina hobennan, di e edad di 
Scol secundario, por expresa nan creatividad. Tambe, a base 
di nan propio interes, e hobennan aki lo por desaroya nan mes 
na un forma optimal como indiviuonan den un ambiente sano, 
caminda nan ta ser balora y ta wordo trata igual. 


E programa aki ta varia di tema y e ta varia pa dia tambe, 
e ta wordo brinda pa organisacionnan gubernamental y no- 
gubernamental como tambe pa miembronan di ATHA y no- 
miembronan di ATHA. "Gen297" ta ofrece diferente trainingnan 
y cursonan na tur cu ta participa na e programa, cu e meta 


pa promove funcionamento mas profesional y efectivo. Lo 
tin trahadonan social den e programa pa hobennan y lo por 
brinda training di "Sociale Vaardigheden" (SOVA) tambe, si ta 
necesario. Mirando cu ta trata di un “afterschool program", nan 
lo ofrece transporte for di e scol pa “Gen297” y lo ofrece tambe 
cuminda di merdia, tur dia. 


Actualmente, e programa di“Gen297” ta conta cu 30 participante 
cu ta ubica na Centro di Bario Brazil, sinembargo, e meta ta pa 
logra habri cinco localidad nobo den un periodo di cinco aña. 
Ta importante pa añadi cu e idea di Gen297 a nace danki na 
un estudio di "best practice" caminda a adapta e idea aki for di 
"Educare Foundation" basa na Los Angeles, USA. Por ultimo, 
Minster Tjon a expresa cu Ministerio di Husticia y Asuntonan 
Social ta sostene e proyecto aki, na bienestar di nos hobennan 
y como tal lo aloca fondonan necesario pa por haci e proyecto 
aki uno posibel. 

Minister di Enseñansa y Deporte Endy Croes hunto cu 
Gevolmachtige Minister di Aruba sr. Guillfred Besaril y 
delegacion di Aruba consistiendo di drs. Anne-Marie Proveyer 
y dr. Viola Heutger a reuni cu dirigentenan di proyecto 
Studiesucces Caribische studenten na Arubahuis. E reunion 
tabata hopi fructifero preparando asina pe ‘Vierlandenoverleg’ 
unda e punto aki ta un di e 17 puntonan riba agenda. 


PROJECTO STUDIESUCCES CARIBISCHE STUDENTEN: 
Durante aña 2020 a haci varios investigacion referiendo ne 
“studiesucces” di Caribische studenten pa cu Hoger Onderwijs 
na Hulanda. Tin cuatro diferente investigacionnan riba mesa 
cual a conduci cu e punto aki a desemboca su mes riba un 
punto di agenda oficial pa cu e 'Vierlandenoverleg'. E total di 
cuatero investigacionnan riba mesa ta entre otro di Natiolale 
Ombudsman, Kopzorgen van Caribische studenten (2020), Het 
studiesucces van studenten uit de ABC- eilanden, Geerman 
& Leona (2020), towards a Kingdom Mobility Program in 
Higher Education, Universiteit Utrecht (2020) y por ultimo 
Studiesucces en ervaringen van studenten uit de Caribische 
delen van het Koninkrijk, ResearchNed (2021). E proposicion 
di Hogescholen nan di Hulanda pa lanta un “regiegroep" cu 
miembronan di Hulanda y demas miembronan di Koninkrijk a 
wordo acepta y asina den zomer 2021 e prome trabounan a 
inicia. 


KICO KIER LOGRA CU E PROYECTO AKI? 

Teniendo na cuenta cu e cuatro investigacionnan tur a ilustra 
cu studiantenan di Aruba, Curagao, Sint Maarten y Bes 
eilanden gran mayoria ta score substancialmente mas abou 
den compara cu otro grupo di studiantenan of un porcentahe 
halto no ta caba Hogeschool. Sigur mester duna e punto aki 
hopi atencion. Lo enfoca a traves di un plan con ta e miho 
forma pa prepara nos studiantenan di entre otro HAVO, VWO, 
EPI, Universidad prome cu nan subi avion crusa lama pa bay 

ENDY CROES 


MINISTER ENDY CROES A REUNI CU 
NICOLE SPELLEN Y RON BORMANS DI 
STUDIESUCCES PROJECT 


Hulanda. Inverti den programanan cu atencion special pa 
informa, comunica y intercambia idea kico precies ta spera 
un studiante momento e sali di cas y bay studia y biba riba 
su mes. E Regiegroep cu ta atendiendo cu esaki lo mester 
investiga y trece solucion y alternativa con pa mehora esaki. 
Alabes mester percura pa un miho “aansluiting" entre scolnan 
di islanan cu hoger onderwijs Hulanda. 


ESCOGENCIA DI ESTUDIO: 

Mester enfoca pa guia e studiantenan prome cu nan bay 
Hulanda pa nan sa kico exactamente e estudio ta enecra. Hopi 
biaha e studiante hoben kier bay pa sali di cas, of paso mi 
amigo of amiga ta bay y cu decision asina practicamente bo 
no lo alcansa e obhetivo. Mester brinda perspectiva y guia e 
studiante den areanan cu nan por aporta bek positivamente 
na nan pais. Mester bisa un reunion hopi interesante cu 
presidente di e “regiegroep” sr.Ron Bormans di Hogeschool 
Rotterdam y e 'projectleider' sra. Nicole Spellen di Hogeschool 
di Amsterdam. 


O ILIN 

MINISTER DI ENSEÑANSA A REUNI CU 
DIENST PUBLIEKE SCHOLEN 


Recientemente Minister Endy Croes tabatin un otro g : for UNESCO | 
encuentro cue cabesantenan di e scolnan preparatorio 
y basico di Dienst Publieke Scholen (DPS) cu ta 
resorta directamente bou di Ministerio di Enseñansa. 
E tabata un bon reunion unda cu e cabesantenan por 
a vocifera nan preocupacion y inkietudnan. Minister 
Endy Croes a duna informacion actualisa di loke a 
wordo realisa desde e prome encuentro, proyectonan 
cu a wordo finalisa pa mehoracion di enseñansa, 
como tambe di e trabounan cu ta andando na e 
momentonan aki. 


E Mandatraio di Enseñansa a scucha y tuma nota tur 
inkietud lo wordo atendi y lo combersa cu expertonan 
y 'stakeholders' riba e tereno di enseñansa pa e 
desicionan por wordo tuma na bienestar di enseñansa y henter contacto y mantenenan na altura ultimo desaroyonan. 
Aruba. Un otro punto cu tambe a bin dilanti ta e tardansa den Minister Endy Croes su deseo y empeño ta pa soluciona 


e funcionamento di departemento di DPS pa cu su scolnan. | problematicanan mas tanto posibel, crea espacio pa trankilidad, 
Minister Endy Croes a informa cu ta trahando cu diferente paz y mehoracion den e tereno di Enseñansa. 


companianan pa duna sosten pa mehora DPS den totalidad. 


Minister di Enseñansa: 


A REUNI CU SR. DANNY MADURO 
RIBA TRABOUNAN DI MANTENCION Y 
RENOBACION DI SCOLNAN 


Siman pasa Minister Endy Croes a 
reuni cu sr. Danny Maduro di Directie 
Onderwijs. Sr. Maduro ta encarga cu 
infrastructura di tur e scolnan na Aruba 
y tin laso estrecho cu DOW. E tabata 
un reunion fructifero caminda a repasa 
e necesidadnan di e scolnan riba e 
parti di infrastructura. E Mandatario di 
Enseñansa a sigui bisa nos sa cu tin 
scolnan cu ta pafo di nan edificio y tin 
mester atencion grandi y urgente. Nos 
ta trahando riba un plan a largo plaso. 


Tin scolnan cu mester atencion pa 
trabounan cu por wordo logra den e 
cuatro añanan aki. Como tambe tin 
scolnan cu mester di mantencion chikito 
pero urgente. Durante e reunion a 2022 caba por cuminsa duna e atencionnan chikito y directo 
inventarisa e diferente ayudonan cu tin mester. Minister Endy mesora. Trahando den cuadro cu sr. Maduro y DOW riba 
Croes a indica cu ta trahando for di Ministerio di Enseňansa Mantencionnan mas grandi di infrastructura pa resolve 
hunto cu sr. Maduro pa formalisa un plan di accion pa den £Sakinan pa nos enseñansa. 

GLENBERT F. CROES 


MINISTER GLENBERT CROES ORADOR NA 
ASAMBLEA DI AHATA 

8 di maart ultimo, Minister Glenbert pas tabata orador invita 
na e asamblea di AHATA, un partner importante pa Aruba den 
su caminda di recuperacion economico. 


Durante e asamblea, e mandatario a dirigi su discurso na 
tur presente despues di a felicita tur e damanan den sala na 
ocasion di Dia Internacional di Hende Muhe. 


Durante su discurso e mandatario a duna en corto un splicacion 
di su maneho laboral enfocando riba e modernisacionnan 
laboral cu ta na caminda. Ademas di e topico laboral, e 
mandatario a elabora riba su maneho di Integracion. 


Un atardi unda cu a comparti informacion y opinion, importante 
pa e recuperacion economico di nos Pais, un recuperacion cu 
mester conta pa tur: pa sector priva cu ta e backbone di nos 
Economia como tambe pa e trahadornan cu sin nan, un bon 
servicio lo no ta posibel. 


Cu respet y balor pa ambos sector, Aruba pronto lo yega 100% 
recuperacion total, e meta ta uni tur sector den nos comunidad. 

MINISTER PLENIPOTENCIARIO 
GUILLFRED BESARIL 


MINISTER ENDY CROES E REUNI 


TOCANTE E PROYECTO 
"STUDIESUCCES CARIBISCHE NIRE 


Minister di Ensefiansa y Deporte Endy Croes a tene un reunion 
na Arubahuis cu Ron Bormans y Nicole Spellen di e proyecto 
"Studiesucces Caribische studenten". Tambe presente na e 
reunion aki tabata Minister Plenipotenciario Guillfred Besaril, 
rector di Universidad di Aruba Viola Heutger y directora di 
Departamento di Enseňansa Anna Marie Proveyer-Groot. 


Durante e reunion a papia entre otro con pa drecha e exito di 

estudio bou di e studiantenan for di paisnan Caribense di Reino. 

Tanto na Aruba como na e otro paisnan den Caribe ta haci 

investigacion y comparacion di e actividadnan pa studiantenan. ln 
E topico aki lo ta riba e agenda di e "Vierlandenoverleg" awe 
diahuebs 10 di maart na e ministerio di OC&W. 

